**САОПШТЕЊЕ СА 2. ВАНРЕДНЕ СЕДНИЦЕ СКУПШТИНЕ ДРУШТВA СА ОГРАНИЧЕНОМ ОДГОВОРНОШЋУ „ТРАНСПОРТГАС СРБИЈА“, НОВИ САД**

У Новом Саду данас је одржана **2. ванредна седница Скупштине Друштва** са ограниченом одговорношћу “Транспортгас Србија”, Нови Сад, којој је председавао председник Скупштине, **Никола Поповић**, а којој су, поред чланова Скупштине: **Зорана Лакићевића и Дарка Јовановића** присуствовали и **Стеван Дукић**, в.д. директора “Транспортгас Србија”, Нови Сад, **Наталија Ђапа**, руководилац Сектора пословне подршке и **Вељко Милошевић,** председник Јединствене синдикалне организације ЈП “Србијагас” за више послодаваца и председник Самосталног синдиката радника енергетике Србије.

На дневном реду 2. ванредне седнице Скупштине друштва био је предлог **Предлог Програма пословања “Транспортгас Србија” доо, Нови Сад за 2022. годину.**

Програм пословања “Транспортгас Србија” доо, Нови Сад за 2022. годину сачињен је у складу са Законом о јавним предузећима, Уредбом Владе Републике Србије о утврђивању елемената годишњег програма пословања за 2022. годину, односно трогодишњег програма пословања за период 2022 - 2024. године јавних предузећа и других облика организовања који обављају делатност од општег интереса.

Усвојени Програм пословања “Транспортгас Србија” доо, Нови Сад за 2022. године биће достављен Влади Републике Србије ради прибављања сагласности.

Нови Сад, 29. новембра 2021. године